
Musklerne befinder sig i det levende Legeme saavidt vides 
aldrig i Hvile, men der tilflyder dem stadig Impulser fra Nerve- 
"systemet. Overskærer man de til en Muskel førende Nerver, da 
”vil Musklen forlænges. Heraf følger imidlertid ikke med Nød- 
vendighed, at den påagældende Muskel i Legemet har befundet 
sig i en Tilstand af Spænding, da Spænding som bekendt først 
opstaar, naar Musklen, hvad enten den nu er innerveret eller 
ikke, forlænges udover sin Hvilelængde (Ligevægtslængden). 
Naar en. Muskel frit faar Lov åt forkorte sig, vil den indtage 
sin Ligevægtslængde, og dens Spænding vil blive lig Nul. Hvis 
man indtager en fri oprejst Stilling med strakte Knæ, vil Pa- 
tella som bekendt let kunne forskydes fra Side til anden, hvil- 
ket viser, at der ikke er nævneværdig Spænding i M. quadriceps. 
Denne Muskel maa altsaa under disse Omstændigheder prak- 
tisk talt indtage sin Hvilelængde. Dette Tilfælde er imidlertid 
en Undtagelse fra Reglen, der siger, at Musklerne i det levende 
Legeme altid befinder sig i en vis Spændingstilstand ; deres ha- 
bituelle Længde er altsaa i Almindelighed længere end deres 
Hvilelængde. Det er denne Spændingstilstand, som gaar under 
Navn af Tonus, eller, naar man vil undgaa Misforstaaelser, den 
normale Muskeltonus. Ordet Tonus anvendes nemlig om en Ræk- 
ke højst forskelligartede, tildels patologiske, Tilstande, som vi i 
nærværende Tilfælde ikke skal beskæftige os med. Den normale 
Muskeltonus synes, efter alt hvad der foreligger, kun at være 
kvantitativ forskellig fra den normale Kontraktionstilstand, om- 
end den Innervation, hvorpaa Tonus beror, sandsynligvis fore- 

gaar ad andre Baner end de somatiske. Undersøgelser af Lilje- 
strand & Magnus m. fl. tyder påa, at den toniske Tilstand op- 
retholdes reflektorisk ved Impulser gennem proprioceptive Ner- 
ver, og dette Synspunkt falder godt i Traad med det Faktum, 
at man vel er i Stand til i nogen Grad vilkaarligt at nedsætte 
Muskeltonus rent summarisk, men ikke til at beherske denne, 
ligeledes med den Kendsgerning, åt alle sædvanlige Stillingsre- 
flekser dirigeres fra Cerebellum, ikke fra Cerebrum. Men me- 
dens der saaledes paa Innervationens Omraade kan skelnes mel- 
lem en autonom og en somatisk motorisk Innervation, maa man 
antage, at de Reaktioner, der foregaar i Musklen som Følge af 
de nervøse Impulser i alle Tilfælde er de samme i kvalitativ 
Henseende. Meyerhof og hans Medarbejdere har vist, at Kulhy- 
dratstofskiftet foregaar paa samme Maade i den hvilende og i 
den aktive Muskel, og intet tyder paa, at der paa andre Omraa- 
der indenfor Stofskiftet skulde forekomme principielle Forskel- 
ligheder. 

Der er ofte gjort Forsøg paa at vise, at der i Skeletmusklen 
skulde forekomme en anden Form for »Tonus«, den nemlig, som 
man kender fra Muslingernes Lukkemuskel. Disse Muskler kan 
pludselig antage en anden og mindre Længde og holde sig i den- 
ne forkortede Tilstand uden paaviseligt Stofforbrug. Hvis man 
pirrer en aaben Musling med en Pind, vil den lukke sig sammen 
om Pinden, ofte saa haardt, at Skallernes Rande knuses, og der 
skal da anvendes en meget stor Kraft for at tvinge dem fra 
hinanden. Men fjærner man Pinden med et Ryk, vil Skallerne 
blive staaende i den Stilling, som de indtager, uden åt lukke 
sig helt sammen. Det maa altsaa i dette Tilfælde dreje sig om 
en fra den sædvanlige helt forskellig Kontraktionsmekanisme, 
eller maaske rettere om en ganske forskellig Tilstandsform, idet 
Musklens nye Tilstand holdes uden paaviseligt Stofforbrug. Nu 
har man som nævnt forsøgt at paavise en lignende Mekanisme 
ogsaa i Menneskemuskler, en såakaldt »Spærremekanisme«, som 
man billedligt har sammenlignet med Virkningen af en Spærre- 
hage paa et Tandhjul. Man mener at have fundet særlige Tonus- 
muskler eller Spærremuskler. Men alle hidtidige Forsøg i denne 
Retning maa siges at være faldet uheldigt ud; man har navnlig 

overset, at det springende Punkt er Stofforbruget, Energiforbru- 
get; ser man bort fra dette, da vil det sikkert i adskillige Til- 
fælde være forholdsvis let at træne sine Forsøgspersoner op 
til at præstere noget i Retning af »Spærring«, men saadanne 
Præstationer kan naturligvis ikke identificeres med den oven- 
… for omtalte Mekanisme hos Muslingerne. Forsøg, der tager Sigte 
påa dette Forhold findes dog ogsaa, f. Eks. har Lehmann en For- 
søgsrække, der gaar ud påa at vise, at man kan holde en Vægt 
af variabel Størrelse med uforandret Energiforbrug. Lehmann 
har imidlertid ikke taget sig i Agt for det Energiforbrug der 
medgaar til Fixation af Legemet i Arbejdsstillingen ; dette Fixa- 
tionsarbejde, der ligeledes er variabelt, kan han ikke bestemme 
og derfor ikke tage Hensyn til i sine Beregninger. Forf.'s Re- 
sultater viser derfor heller ikke det, som de ifølge hans Mening 
skulde vise. Under samme Synspunkt maa man betragte Bethes 
saakaldte »passive Muskelkraft«. Bethe hævder, at Musklen er 
i Stand til at modstaa en ydre Kraft, der er større end den, som 
samme Muskel ved aktiv maximal Kontraktion er i Stand til 
at udfolde. Det drejer sig i Virkeligheden i alle Bethes Tilfælde 
om maximal statisk Kontraktion, og det er ikke let at faa Øje 
paa, hvorfor denne skulde forandres, eftersom den foranlediges 
reflektorisk eller vilkaarligt. Bethes Forsøg viser da ogsaa, dels 
at han i forskellige Tilfælde arbejder i ustabile Stillinger, dels 
at han forveksler Muskelkraft, d. v. s. Spænding, med Moment 
eller med Arbejde. Og Stofskiftebestemmelser findes overhovedet 
ikke. Naturligvis beviser alle disse Forsøg heller ikke, at en 
Spærremekanisme ikke findes; men indtil videre hører en even- 
tuel saadan til de ubegrundede Postulaters Kategori. 

Hvad den normale Muskeltonus angaar, da er det utvivlsomt, 
at Opretholdelsen af den kræver et vist Energiforbrug, efter alt 
at dømme af samme Størrelsesorden som det, der kræves under 
den egentlige Muskelkontraktion. Loewy har kunnet vise, at 
trænede Forsøgspersoner ved vilkaarlig Nedsættelse af Tonus 
kan nedsætte deres Stofskifte til Værdier, der ligger lavere end 
. dem, der forekommer undér Søvn. En Tonusforandring kan alt- 
saa give sig til Kende i Stofskiftet, skønt der naturligvis ikke 
er Tale om vilkaarligt at bringe Tonus ned til Nul, Man maa 

endvidere erindre, at det saakaldte Standardstofskifte, d. v. s., 
Stofskiftet bestemt paa et Individ i det postabsorptive Stadium, 
i forsætlig Muskelhvile og beskyttet mod Varmetab, der for 
voksne Mennesker andrager omkring 1 Cal/Min. for Størstede- 
len maa føres tilbage til Stofskiftet i de »hvilende« Muskler, 
idet Hjærtearbejdet saavel som Respirationsarbejdet (Lilje- 
strand) under disse Betingelser kun vil udgøre faa Procent af 
den samlede Energiomsætning, og selv om visse Excretionskirt- 
ler fortsætter deres Virksomhed uafbrudt, vil dette næppe faa 
nævneværdig Indflydelse paa Regultatet. 

Som Resultat af det hidtil anførte maa man fastslaa som 
det sandsynligste, at den normale. Muskeltonus er at opfatte 
som. en gennem autonome Nerveimpulser opretholdt statisk 
Kontraktion, hvis Energiforbrug har samme Oprindelse og til- 
svarende Omfang som Energiforbruget under den ved Irritation 
gennem somatisk-motoriske Nerver foraarsagede Kontraktion. 


Den normale Muskeltonus er en Funktion af meget stor Be- 
tydning for Organismen, idet den er medbestemmende for Musk- 
lens habituelle Længde og derigennem for Leddeneg sædvane- 
mæssige Stilling. Som allerede nævnt vil en Muskel, naar dens 
ene Fæste løsnes fra Knoglen, som Regel forkorte sig som Tegn 
påa, at dens habituelle Længde er større end Hvilelængden. Om- 
vendt vil en Muskel, naar dens Nerver overskæres, forlænges som 
Tegn påa, at den befandt sig i Tonus. Påa den anden Side naar 
Musklerne som Regel ikke måaximal Udspænding, hvis man gaar 
ud fra deres habituelle Længde. Undtagelser fra Reglen findes 
dog, især blandt Toledsmuskler; i såa Tilfælde vil disse Musk- 
ler danne en Hindring for den fulde Udnyttelse af de paagæl- 
dende Leds Bevægelsesbane i en eller anden Retning (passivt 
insufficiente Muskler). Det er derimod muligt, at Enledsmusk- 
len i Leddenes Yderstillinger vil kunne naa maximal Spænding, 
idet denne synes at svare til en Udspænding til omtrent 1.5 X 
den sædvanlige Længde. Den måaximale Længdeforandring som 
en Muskel in situ er udsat for, har man udtrykt paa forskellig 
Maade. Weber-Fick”s Lov udtaler, at en Enledsmuskel in situ 
er dobbelt saa lang ved strørst mulige Udspænding som ved 
scærkest mulige Forkortning, medens Toledsmusklens Længde 

i stærkeste Forkortning skulde være Halvdelen af den habituelle 
Længde. Hertil maa bemærkes, at naar Musklens Fiberretning 
ikke er parallel med Trækretningen, da er Forkortningen af 
Muskelbugen som Helhed ikke lig Fiberens eller rettere Fascik- 
lens Forkortning, og det vil derfor være at foretrække at angive 
Længdeforandringen i Forhold til Fasciklens Længde. Under- 
søgelser fra Beritoff"s Laboratorium i den seneste Tid er da og- 
saa gaaet i denne Retning. Disse Undersøgelser har givet til 
Resultat, at Musklernes absolute Længdeforandringer er, af- 
hængige af Fasciklernes Længde, hvorimod den relative Længde- 
forandring er mærkværdig konstant og synes at udgøre omtrent 
30 % af Fasciklens største Længde. Maalinger påa spinale Katte, 
påa hvilke N. cruralis var overskaaret, blev foretaget paa den 
Maade, at Extremitetens Led først blev bragt i en saadan Stil- 
ling, at de Muskler, der skulde undersøges, opnaaede deres mind- 
ste Længde, hvorpaa den distale Sene blev gennemskaaret nær 
ved Fæstet. Derpaa bragte man forsigtigt Leddet i den modsatte 
Yderstilling og maalte Afstanden mellem Snitfladerne. Endelig 
maalte man Fasciklernes Længde under størst mulig Udspæn- 
ding af Musklen. Forskellen i Længde udtrykt i Procent af den 
største Længde gav for nedennævnte Muskler følgende Resultat. 


Sartorius lateralis. Vastus externus. Rectus femoris. 
28: 2 29.75 28.7 


Tallene er Middeltal af 4 Forsøgsrækker. — Medens Musk- 
lerne altsaa som Regel ikke kan nåa maximal Udspænding vil 
de utvivlsomt kunne indtage deres Hvilelængde, naar det paa- 
gældende Led passivt bringes i den modsatte Yderstilling; det 
er derimod i høj Grad usandsynligt, at de i den levende Orga- 
nisme nogensinde vil kunne naa deres Hvilelængde i maximalt 
innerveret Tilstand (saakaldt aktiv Insufficiens). De Exempler 
der er fremdraget som Beviser for Tilstedeværelsen af aktiv 
Insufficiens kan ikke staa for Kritik. 

Man har paa forskellig Maade søgt at maale den normale 
Muskeltonus, og der er i denne Hensigt konstrueret flere, ofte 
ret komplicerede Apparater, blandt hvilke det af Riemke angiv- 
ne turde være et af de bedste. Der er imidlertid den principielle 

Vanskelighed for alle disse Maalinger, at en Muskels habituelle 
Længde og dens eventuelle Spænding ikke er bestemt alene af 
den toniske Innervation. Den ikke innerverede Muskel hår en 
vis Hvilelængde, svarende til Spændingen Nul. Strækkes Musk- 
len påssivt vil der opstaa Spænding i den, ikke proportionalt 
med Udspændingsgraden men dog indtil en vis Grændse stigende 
med Udspændingen. Naar en saadan passivt udspændt Muskel 
ved uforandret Længde innerveres tonisk, vil dens Hvilelængde 
blive kortere, end den i Forvejen var, hvilket vil medføre forøget 
Spænding, men samtidig vil dens Elasticitetscoefficient aftage, 
hvilket — alt andet lige — vilde nedsætte Spændingen. Det kan 
saaledes påa Forhaand ikke udelukkes, at den toniske Innerva- 
tion i visse Tilfælde ikke medfører nogen Forandring af Musk- 
lens håabituelle Længde; men som almindelig Regel måa man 
vente, at forøget Tonus i en Muskel i alt Fald efterhaanden vil 
kunne medføre en formindsket håabituel Længde. Men Musklens 
habituelle Længde kan ligeledes forandres, hvis dens Hvilelæng- 
de i ikke innerveret Tilstand forandres; bliver denne kortere, da 
vil en Muskel under uforandret tonisk Innervation blive kortere 
eller opnåa stærkere Spænding alt efter de forhaandenværende 
Omstændigheder. Nu er det givet, at en Muskels habituelle Læng- 
de er en foranderlig Størrelse. Paa denne Kendsgerning bygger 
saavel Sygegymnastiken som en Del af den pædagogiske Gymna- 
stik. Men hvorledes Forandringen kommer i Stand kan ikke si- 
ges med Sikkerhed. Paa Forhåand maa det antages, at saavel 
den toniske Innervation som Hvilelængden af den ikke inner- 
verede Muskel kan variere; men der er dog Grunde for at an- 
tage, at disse Variationer har hver sit Omraade. Under normale 
Omstændigheder nedsættes Tonus under Søvn og under Træthed, 
ligesom den til en vis Grad kan nedsættes vilkaarligt og kan 
paavirkes af forskellige psychiske Tilstande saasom anspændt 
Opmærksomhed, Angst m. fl. Det er imidlertid ikke sandsynligt, 
at Forandringer i Innervationen vil kunne fåa direkte Indfly- 
delse paa Muskelens Hvilelængde i ikke innerveret -Tilstand ; 
denne maa i meget væsentlig Grad være bestemt ved Musklens 
Bindevævsstroma. Ifølge nyere Opfattelser, navnlig grundede 
påa Håggqvist's Undersøgelser, maa den tidligere Opfattelse, at 

Senefibren ved en Kitsubstans er forbunden med Muskelfibren, 
forlades, og man kan ligesaalidt antage, at Senefibriller umid- 
delbart fortsættes i Muskelfibriller. Håggqvist betragter Sener 
og Perimysium som et Continuum, der svarende til Muskelbu- 
gen, spaltes op i Længderetningen saaledes at der dannes en 
uhyre Mængde smaa spalteformede Loger, i hvilke de kontrak- 
tile Elementer, Muskelfibrene, findes indlejrede. Da nu Muskel- 
traadene som bekendt er i Stand til at forkorte sig men derimod 
mangler Evnen til aktiv Forlængelse, maa de, for efter endt 
Kontraktion at komme tilbage til deres oprindelige Leje saavel 
som for at kunne overføre deres Spændinger påa Senerne, påa 
en eller anden Maade være forbunden med deres nærmeste Om- 
givelser. En saadan Forbindelse maa efter Håggqvist's Undersø- 
gelser antages at finde Sted ved Hjælp af de Krause'ske Mem- 
braner, idet disse ved Farvning giver Bindevævsreaktion. Man 
befinder sig her påa Grændsen af, hvad der kan erkendes med 
Sikkerhed ; men påa den anden Side er det givet, at denne Op- 
fattelse forklarer alle herhenhørende Fænomener uden — såa 
vidt man kan se — at komme i Strid med Kendsgerninger; og 
lige saa sikkert er det, at tidligere Opfattelser ikke slaar til. 
Det intrafascikulære Bindevævs Elasticitetsforhold er ikke 
kendte, derimod ved man, at Sener og Perimysium har en meget 
høj Elasticitetscoefficient, er »uelastiske« i dette Ords daglig- 
dags Betydning. Bindevævsstromaet har derfor paa et givet 
Tidspunkt en bestemt Maximallængde; men den er ikke uforan- 
derlig. Man ved, at det fibrøse Bindevæv ved fortsat vedholden- 
de eller ofte gentagen Strækning efterhaanden giver efter, og 
påa den anden Side kender man ligeledes Bindevævets Tilbøje- 
lighed til Skrumpning. Naar man ved stadige passive Udspæn- 
dinger af en Muskel er i Stand til at overvinde dennes passive 
Insufficiens, og naar man ved at undgaa passive Udspændinger 
men til Gengæld lade Musklen arbejde i størst mulige Forkort- 
ning kan opnaa en formindsket habituel Længde af denne, da 
er det derfor mest nærliggende at sætte disse Fænomener i For- 
bindelse med Bindevævsstromaet, selv om man paa nærværende 
Tidspunkt ikke formaar at give en klar og dokumenteret Udred- 
ning af disse indviklede Forhold. Der kunne maaske i denne 

Forbindelse være Anledning til at bringe i Erindring, at Ud- 
spænding af passivt insufficiente Muskler kan medføre Smærte- 
fornemmelser; da Smærtenerven ikke ender i den kontraktile 
Substans men i Bindevævet, og da Smærterne forsvinder efter- 
haanden som Musklen forlænges, peger ogsaa dette Forhold hen 
til Bindevævet som Længdeforandringens Sæde. 

Er det saaledes det sandsynligste at antage, at man gennem 
mekaniske Paavirkninger af Musklens Bindevævsstroma i For- 
bindelse med Forandringer i den toniske Innervation er i Stand 
til at influere påa Musklernes haåbituelle Længde, såa følger her- 
af atter, at man i ret stor Udstrækning kan beherske Leddenes 
håbituelle Stilling, der atter er et ikke uvæsentligt Moment i 
den vanskeligt definerbåre individuelle Funktion, som man kal- 
der Legemets »Holdning«. At den saakaldte Holdning ikke ale- 
ne er anatomisk-fysiologisk bestemt men langt mere maa be- 
tragtes som et etisk-æstetisk Begreb, kan man let overbevise sig 
om ved f. Eks. åt betragte den klassiske Skulptur. En umiddel- 
bar, uhildet Betragter vil vistnok finde »Jason«s Holdning yp- 
perlig; men en nærmere Undersøgelse vil vise, at han er dygtig 
rundrygget. Det samme gælder en Række af de græske Mester- 
værker, endog selve Doryforos; men for Helhedsopfattelsen er 
dette uden Betydning. Holdning skabes ikke af andre, udefra; 
den er bestemt indefra, for Statuernes Vedkommende af den 
»Sjæl«, som Kunstneren har nedlagt i sit Værk. Men holder vi 
os til vore levende Medmennesker, da måa det indrømmes, at 
der paa Forhaand kan skabes visse Betingelser for en æstetisk 
tilfredsstillende Holdning, og hermed vender vi tilbage til Led- 
dene og Muskeltonus. 

Legemets store Led holdes som allerede nævnt i en eller an- 
den habituel Stilling, der er bestemt af Tonus i de Muskler, der 
omgiver Leddet; denne Stilling er som Regel ikke nogen Grænd- 
sestilling, hvilket atter betyder, at Ligamentapparatet ikke er 
afgørende for Stillingens Bevarelse. Og Ligevægtsforholdet mel- 
lem de forskellige Muskelgrupper kan man vilkaarligt variere 
ved at fremkalde Forandringer i Musklens Hvilelængde. Der 
findes imidlertid Tilfælde, hvor Forholdene er mindre klare, 
navnlig gælder dette Hvirvelsøjlens Led. Med Hensyn til disse 

Leds Stilling, der er afgørende for Søjlens Form, gælder det, at 
Baandapparatet spiller en meget væsentlig Rolle; svigter Baand- 
apparatet i en eller anden Retning, da vil det blive overmaade 
vanskeligt alene ved Hjælp af Muskeltonus at bevare den nor- 
måle Holdning. Derfor gælder det om ikke at mobilisere Hvir- 
velsøjlen i højere Grad, ikke at svække Baandapparatet mere, 
end hvad Muskeltonus er i Stand til at kompensere. Man er til- 
bøjelig til at overse, at Hvirvelsøjlens Muskulatur har en For- 
deling, der er ganske forskellig fra den, som man træffer om 
Extremitetleddene, der som Regel i de Retninger, hvor Bevæ- 
gelse er mulig, umiddelbart er omgivet af større Muskelmasser 
(eller Muskelsener), medens de Muskler, der kan fåa Indflydelse 
påa Hvirvelsøjlens Form og Bevægelse, ofte er placerede langt 
borte fra denne, og, medens de Muskler, der direkte virker påa 
Forbindelsen mellem de enkelte Hvirvler, som Regel er smaa og 
ensidigt anbragte. Det kan derfor ikke undre, at Hvirvelsøjlens 
Fixationsapparat ofte svigter, hvoraf Følgen bliver større eller 
mindre - Deformationer af denne. Dette saameget mere, som 
Hvirvelsøjlen hos Børn ofte kommer under direkte Behandling 
af selvbestaltede Reformatorer, hvis Indsigt staar i omvendt 
Forhold til deres Reformiver. Man har navnlig haft sin Opmærk- 
somhed henvendt påa Skolearbejdet som Aarsag til Rygradsde- 
formiteter, og man hår konstrueret »Normalstillinger« og »sun- 
de« Stillinger, som man har sammenlignet med afskrækkende 
»usunde« Stillinger. Men såa vidt man kan skønne, har ingen 
af Reformatorerne nogensinde beskæftiget sig med Spørgsmaa- 
lets Kærne. Hvirvelsøjlen deformeres, hvis Muskeltonus for- 
mindskes, eller hvis den mobiliseres saa stærkt, at den normale 
Muskeltonus ikke er i Stand til at overtage de slappede Liga- 
menters Rolle. Hvis man indtager en Stilling saaledes beskaffen, 
at Legemsvægten, eller Dele af denne, til Stadighed kommer til 
at »hænge« i uelastiske Baand, da vil disse efterhaanden stræk- 
kes, og Betingelsen for Deformiteter vil være tilvejebragt; men 
en »slap« Stilling behøver aldeles ikke at være forbundet med 
Spænding af Ligamenter, hvis Kroppen er tilbørlig understøt- 
tet. Paa den anden Side kan der næppe være Tvivl om, at man 
kan tvinge Børnene til at indtage en Mønsterstilling saa længe, 

at deres Muskler bliver trætte, dette medfører formindsket To- 
nus og dermed atter Muligheden for Deformiteter. Hele Spørgs- 
maalet om Muskeltonus” Betydning for Hvirvelsøjlen er såa 
indviklet, saa vanskeligt og — såa gennemforkludret, at man 
med alle Midler bør søge at holde Charlatanerne påa Afstand ; 
Sagen ligger nu saaledes, at det paa dette Omraade er meget 
lettere at gøre Fortræd end at gøre Gavn. 

Det har været Hensigten med ovenstaaende Fremstilling at 
henlede Opmærksomheden påå , at den normale Muskeltonus 
er en for Organismen yderst vigtig Funktion, der hidtil ikke har 
været vurderet efter Fortjeneste, særlig ikke frå fysiologisk Side. 
Der er et grelt Misforhold mellem Betydningen af de Afsnit af 
Muskellæren, der hår fundet Naade for de fysiologiske Lære- 
bogsforfatteres Øjne, og dem, der lades uomtalte. Der findes vel 
efterhaanden en meget betydelig Specialliteratur om Tonus, 
men denne er yderst vanskelig at orientere sig i, idet den ikke 
følger nogen enkelt Linie. Man åarbejder-uden klåre Definitioner 
og sammenblander ganske heterogene Begreber. Derfor hår og- 
saa Kliniken maattet famle sig frem og bygge paa Erfaringer, 
der ifølge Sagens Natur ofte er i såa høj Grad subjectivt far- 
væde, at de bliver uden nævneværdig Værdi som Rettesnor for 
andre. 

Naar vi fra denne Side af Muskelvirksomheden, der synes be- 
tinget af Musklernes Forbindelse med det autonome Nervesy- 
stem, vender os til den somatisk-motorisk betingede Muskelkon- 
traktion, saa befinder vi os straks paa noget fastere Grund, om 
end der stadig ogsaa paa dette Omraade er meget tilbage at ud- 
rede. Heller ikke påa dette Omraade er man enige om Hoved- 
synspunkterne, ogsaa her kniber det med at fastholde Definitio- 
nerne. Naar man er klar over, at den Proces, der foregaar i 
Musklen efter alt at dømme er den samme, hvadenten Musklen 
innerveres autonomt eller somatisk, da kan det meget vel for- 
svares at kalde den førstnævnte Virksomhed for Tonus og den 
sidste for Kontraktion. Men hermed er Sagen ikke klaret. Me- 
dens vi under Betegnelsen Tonus træffer en Række forskellige 
Fænomener sammenblandede, træffer vi under Kontraktion en 
lang Række Betegnelser, der efterhaanden er kommet til at staa 

som Udtryk for forskellige Funktioner, skønt der ikke findes 
nogensomhelst Anledning til at tro, at det, der foregaar i 
Muskelfibren, ikke i alle Tilfælde er det samme. 


Ord som isometrisk Kontraktion, isotonisk Kontraktion, En- 
keltkontraktion og tetanisk Kontraktion, der blot refererer sig 
til forskellige Forsøgsanordninger hår efterhaanden faaet. til- 
lagt funktionel Betydning. Hvåd de to sidste Betegnelser an- 
gaar, da har man hævdet, at Enkeltkontraktionen ikke forekom- 
mer i den levende Organisme, at Enkeltkontraktionskurven lig- 
ger betydeligt lavere end den tetaniske Kurve, og at de to Pro- 
cesser har en forskellig mekanisk Nyttevirkning. Ingen af de 
anførte Adskillelsesgrunde har imidlertid vist sig holdbåre. Man 
har ved Hjælp af Aktionsstrømmene kunnet konstatere, at vil- 
kaarlige Muskelkontraktioner som Regel giver en længere Ræk- 
ke Dobbeltsvingninger som Tegn påa, at Musklen træffes af en 
Række Irritamenter, idet man finder en ganske tilsvarende Kur- 
ve, nåar Musklen irriteres artificielt med et rhytmisk Irrita- 
ment, medens et enkelt Irritament giver en enkelt difasisk Sving- 
ning af Aktionsstrømmen. Selv naar man foretager et ganske 
kortvarigt Ryk vil Aktionsstrømmene i Almindelighed vise 10— 
20 Svingninger; men øvede Forsøgspersoner har kunnet bringe 
Svingningernes Antal ned til 3—4, og dette tyder med Bestemt- 
hed påa, at det her drejer sig om et Træningsspørgsmaal. Der 


er påa Forhaand ingen fornuftig Mening i at antage, at der 
skulde ligge en fysiologisk Grændse ved f. Eks. 4 Impulser. Det 
har endvidere vist sig, at hvis man paa passende Maade efter- 
belaster en Muskel, da kan man opnaa en Enkeltkontraktions- 
kurve, hvis Toppunkt ligger i samme Niveau som Musklens teta- 
niske Kurve. Endelig har talrige Forsøg vist, at Musklens Ener- 
giforbrug er proportionalt med Antallet af Irritamenter ; intet 
tyder saaledes paa, at der skulde beståaa en fysiologisk Forskel 
mellem de to »Kontraktionsformer«, men det maa antages, at 
Tetanus er et Interferensfænomen, hvis Form i det enkelte Til- 
fælde er bestemt ved Irritamentets Rhytme i Forhold til Musk- 
lens Latenstid og Forsøgsanordningen. Den Forskel paa Udvik- 
ling af Spænding og Vedligeholdelse af Spænding som A. V. 
Hill og hans Medarbejdere har fremhævet, lader sig ikke opret- 

holde. Det lader sig ligesaalidt gøre at opretholde en Sondring 
mellem isometrisk og isotonisk, eller om man vil, statisk og dy- 
namisk Muskelfunktion. Allerede i 1895 skriver Bliæ herom: 
»Naar en i begge Ender befæstet Muskel irriteres, da bliver for 
en overfladisk Betragtning de ydre Konturer uforandrede. Dog 
forandrer de enkelte Muskelsegmenter deres Form, idet nogle 
forkortes, medens andre forlænges, fordi Muskelkraften ikke alle 
Vegne er den samme og ikke i samme Øjeblik har naåaet samme 
Udvikling overalt.« Hos andre af den Tids Forfattere finder 
man Udtryk for samme Tånkegang. Den Forskel mellem statisk 
og dynamisk Muskelvirksomhed, som stadig opretholdes, kan 
ikke begrundes i Læren om Muskelkontraktionen ; men Begrun- 
delsen måa søges i Bevægelseslæren og i den Omstændighed, at 
de to Arbejdsformer, nåar de forekommer i deres rene Skikkel- 
ser, har en ret forskellig Virkning paa andre af Organismens 
Funktioner, navnlig paa Kredsløbet i Musklen. 


Medens det efterhaanden næppe vil volde større Vanskelig- 
heder at opnaa Enighed paa dette Punkt, stiller Sagen sig an- 
derledes, naar vi betragter den gængse Tvedeling af den dyna- 
miske Muskelfunktion i concentrisk og excentrisk Arbejde. 
Musklens »Arbejdsformer« er fra et mekanisk Synspunkt meget 
forskellige, idet kun den ene, nemlig det concentriske Arbejde, 
er i Overensstemmelse med Definitionen paa Arbejde; det ex- 
centriske Arbejde er ifølge den fysiske Definition negativt Ar- 
bejde, og det statiske er overhovedet ikke Arbejde men Moment. 
Det turde imidlertid være et Spørgsmaal om det er praktisk at 
anvende de fysiske Definitioner paa Muskelfunktionen. Des- 
værre har Ordet Muskelarbejde efterhaanden omtrent faaet sam- 
me Betydning som Muskelfunktion, og det vil sikkert i heldigste 
Tilfælde tage meget lang Tid at faa dette Forhvld ændret; man 
maa derfor i det enkelte konkrete Tilfælde søge at gøre sig klart, 
hvad man taler om; gør man ikke det, øger man blot Forvirrin- 
gen. Det maa paa Grundlag af de foreliggende Undersøgelser, 
særlig A. V. HilVs Arbejder, betragtes som sandsynligt, at de 
Kræfter, der opstaar i den aktive Muskel, er elastiske Kræfter, 
at den primære mekaniske Reaktion i Musklen som Følge af Ir- 
ritamentet er en Forandring af Musklens Elasticitetsforhold, 

idet denne antager en mindre Hvilelængde og en lavere Elastici- 
tetskoefficient. Det er klart, at naar en Muskel, der fastholdes 
i en vis Længde, pludseligt antager en kortere Hvilelængde, da 
maa der opstaa en vis Spænding i Musklen, eller den i Forvejen 
tilstedeværende Spænding maa øges. Det er allerede tidligere 
nævnt, at den samtidig opstaaede Formindskelse af Elasticitets- 
koefficienten maa virke i modsat Retning, og at Spændingen 
saaledes i specielle Tilfælde vil kunne blive uforandret; hvor- 
naar dette Tilfælde kan indtræde, vil man kunne beregne, hvis 
man kender det indbyrdes Forhold mellem Virkningen af Irri- 
tamentet paa de to Funktioner. Men i Almindelighed tør man 
dog vist regne med, at en somatisk-motorisk Innervation af 
Musklen medfører forøget Spænding, d. v. s. giver Anledning 
til Udvikling af potentiel Energi. Nu viser de myotermiske Un- 
dersøgelser, at den opstaaede Spænding kan omsættes til Arbej- 
de, uden at denne Omsætning berører Energiomsætningen ; om- 
sættes den ikke til Arbejde, vil den hurtigt degenerere til Var- 
me. Dette gælder dog kun ubetinget, naar Musklens Spænding 
er fuldstændig udviklet; hvis man lader Musklen arbejde under 
Udvikling af Spænding, da vil Energiomsætningen forøges no- 
get og tilsyneladende proportionalt med det udførte Arbejde. 
Dette Forhold lader sig imidlertid forklare udfra andre Om- 
stændigheder og behøver saaledes ikke at faa Indflydelse påa 
.det Spørgsmaal, vi her betragter. Musklens Funktion er at pro- 
ducere Spænding; »Arbejdet« er et sekundært Fænomen. Musk- 
len kan kun udvikle Spænding i een Retning; den søger at nær- 
me sine Fixpunkter til hinanden. Hvis derfor en Muskel under 
givne Omstændigheder holder Ligevægt mod en vis Belastning 
(statisk Funktion), da måa Muskelspændingen forøges, hvis 
Vægten skal hæves (concentrisk Arbejde), og omvendt maa 
Spændingen formindskes, hvis Vægten skal sænkes (excentrisk 
Arbejde). Men Bevægelsen fra een Ligevægtsstilling til en anden 
vil ikke forgaa jævnt men med aftagende Hastighed. Naar man 
kan løfte sin Arm langsomt med jævn Hastighed, beror det paa, 
at det ikke drejer sig om en enkelt usammensat Bevægelse men 
om en uhyre Mængde småa accelererede Enkeltbevægelser, der 
påa Grund af de bevægede Massers Inerti og Innervationens 

Rhytme kommer til åt præsentere sig som en jævn Bevægelse. 
Det er derfor en uholdbar Paastand at ville hævde, at naar man 
f. Eks. løfter sin Arm med jævn Hastighed til horizontal Stil- 
ling og derefter sænker den igen med samme jævne Hastighed, 
da vil de virksomme Muskler under Armens Sænkning gennem- 
løbe de samme Spændinger i de samme Tider som under Løft- 
ningen af Armen; derfor vil ogsaa Arbejdet under Løftning og 
under Sænkning være det samme. Stofskifteforsøg har vist, at 
man ud fra denne Betragtning faar en højst forskellig mekanisk 
Nyttevirkning for det concentriske og det excentriske Arbejde. 
Bortset fra det urimelige i, at den dyriske Organisme fra Na- 
turens Haand skulde være saa at sige indstillet paa excentrisk 
Muskelarbejde, og fra det velkendte Faktum, at det som Regel 
er meget lettere at sænke Kroppen med en given Hastighed fra 
en hængende Stilling i bøjede Arme end at hæve sig op fra Stil- 
lingen i strakte Arme med samme Hastighed lader dette Spørgs- 
maal sig behandle fra rent fysiske Synspunkter. Hvis vi under- 
søger Forholdene under Hævning eller Sænkning af Armen in- 
denfor såa kort Tidsrum, at Muskelspændingen kan betragtes 
som en konstant Kraft, hvis vi endvidere betragter Armen som 
et i vertikal Retning frit bevægeligt Legeme, og hvis vi simpli- 
ficerer Muskelsynergien til en enkelt vertikal Muskel, hvis Fi- 
berretning falder sammen med Trækningen, da kan vi i Almin- 
delighed hævde, at Armen bevæger sig under Paavirkning af 
en Resultant, KR = M — P, naar M er Muskelspændingen og P 
er Tyngdekraften. Hvis v er Resultantens, g Tyngdekraftens 
Acceleration, da faar vi under Bevægelsen opad Muskelspændin- 
gen M, = m (g + v), naar m er Armens Masse. I den tilsvaren- 
de Fåse under Armens Sænkning har Resultanten skiftet Ret- 
ning, medens de to Komponenters Retning er uforandrede, og 
man faar da det excentriske Muskeltræk, M,, bestemt ved M, 

af, at for O<v<g er altid M <M + Armens Sænkning foregaar 
da med en Hastighed, der er mindre end Faldhastigheden. For 
væ ger M =0,-d. vs8sænkningen foregaaritedidet frie 
Falds Hastighed; er v>g, da skifter M, Fortegn, hvilket bety- 

der, at Muskeltrækket maa foregaa i Tyngdekraftens Retning, 
hvis den Hastighed, hvormed Armen sænkes, skal kunne blive 
større end Faldhastigheden. Og endelig finder vi for v = 0 
ogsååkR— 0, 0g-man-har då M SMS M = P,d. vs, 
Muskelspændingen holder Ligevægt med Tyngdekraften eller 
med andre Ord: Muskelen »arbejder statiskg. Samme Betragt- 
ninger lader sig gennemføre for Arbejdets Vedkommende. 


Om Musklen i et givet Tilfælde kommer til at »arbejde« con- 
centrisk, statisk eller excentrisk beror altsaa paa Forholdet 
mellem Belastning og Muskelspænding, den tilgrundliggende 
fysisk-kemiske Proces i den kontraktile Substans maa i alle Til- 
fælde antages at være den samme. Da imidlertid det statiske og 
det dynamiske Arbejde fysisk set defineres forskelligt og måaales 
i forskellige Enheder, ligesom det i udprægede Tilfælde virker 
noget forskelligt ind påa Organismens øvrige Funktioner, spe- 
cielt paa Kredsløbet, kan det være praktisk at behandle de to 
Former hver for sig; men forinden vi gaar over til disse specielle 
Spørgsmaal, vil det være naturligt om vi forsøger at danne os 
et Billede af, hvad der foregaar i Musklen under Kontraktionen. 
Muskelkontraktionen måa ikke forveksles med Muskelfibrens 
Kontraktion. Spørgsmaalet om Fiberkontraktionen er endnu 
uløst; men selv om det var løst, vilde Muskelkontraktionen som 
saadan ikke dermed være forklaret, fordi denne foruden af de 
primære Processer i de enkelte Fibre er afhængig af Musklens 
Struktur og af Irritationsprocessen. Spørgsmaalet om denne 
Muskelkontraktionens grovere Mekanisme kan angribes ad for- 
skellige Veje, idet man dels vil kunne undersøge den isolerede 
Muskel, og da naturligvis ved Hjælp af kunstigt Irritament, 
dels Musklen in situ, der vil kunne paavirkes dels med artifi- 
cielle Irritamenter, dels ad fysiologisk Vej. I sidstnævnte Til- 
fælde drejer det sig altsaa om den saakaldte vilkaarlige Muskel- 
kontraktion, hvorved man forstaar enhver Kontraktion af en 
Muskel in situ foranlediget af fysiologiske Irritamenter, uden 
Hensyn til disses Oprindelse; der er i denne Forbindelse ingen 
Anledning til at sondre mellem vilkaarlig og reflektorisk Bevæ- 
gelse, idet Forskellen paa disse to Bevægelseskategorier udeluk- 
kende falder paa Innervationsprocessen, medens den Proces, der 

foregaar i selve Musklen måa antages at være ens i begge Til- 
fælde, da det Nevron, der er i direkte Forbindelse med Musklen 
er fælles for Reflexbanen og for den »vilkaarlige« Bane. Skønt 
den vilkaarlige Kontraktion skulde synes det mest komplicerede 
og derfor vanskeligst tilgængelige Fænomen, er det dog af de 
ovenfor nævnte Grunde næsten udelukkende angaaende denne, 
at man i Literaturen vil kunne finde brugbare Oplysninger. 
Hvis man irriterer en isoleret Muskel med et enkelt virksomt 
-" Irritament, faar man en Enkeltkontraktionskurve, hvis Udseen- 
de kan variere under vekslende Forsøgsbetingelser ; som allerede 
tidligere omtalt, finder man aldrig et Plateau mellem Kurvens 
op- og nedstigende Gren. Hvis man derimod gentager et Irrita- 
ment af passende Styrke rhytmisk i en passende Rhytme, da 
vil man faa en Kurve, der til at begynde med ligner den opsti- 
gende Gren af Enkeltkontraktionskurven men derefter gaar over 
i en med Grundlinien parallel ret Linie, hvis Beliggenhed for- 
bliver uforandret, indtil Irritationen ophører, eller indtil Musk- 
len bliver træt. Andet og mere hår man indtil for nylig ikke 
kunnet faa frem ved kunstig Irritation af Muskler, hvadenten 
disse var isolerede eller forblev påa deres Plads i Organismen. 
Som allerede tidligere nævnt, er der ingen principiel Forskel 
paa disse to Kurver, idet den kontinuerlige Kurve kun kan tæn- 
kes opstaaet ved Interferens af en Række Enkeltreaktioner. Det 
er karakteristisk for disse Kurver, at Reaktionen i Løbet af en 
Brøkdel af et Sekund naar sit Maximum; den langsomme, graåad- 
vise Forkortning, som man typisk træffer i den vilkaarlige Kon- 
traktion, har man ikke kunnet eftergøre før det for faa Aar 
siden lykkedes for Grace Briscoe (1927, 1928) ved kunstig Irri- 
tation af blodgennemstrømmede Muskler in situ at fremkalde 
Muskelkontraktioner af ganske lignende Form som de vilkaar- 
lige. Briscoe anvender i sine første Forsøg Diaphragma hos 
Katte med intakt Thorax. Venstre Phrenicus blev gennemskaa- 
ret, og Forf. søgte dernæst ved Hjælp af kunstigt Irritament påa 
den overskaarne Nerve at fremkalde symmetrisk Kontraktion 
af de to Halvdele af Diaphragma. Som Irritament anvendtes 
rhytmisk faradisk Strøm med en Rhytme paa 95—100 pr. Sek. 
Den secundære Rulle blev nu indstillet påa Irritamentets Tær- 

skelværdi, og den blev derefter med Håaanden bevæget et kort 
Stykke frem og derefter tilbage til Udgangsstillingen i Takt 
med den ubeskadigede Diaphragmahalvdels Kontraktioner. Det 
viste sig, at Diaphragma under de naturlige Bevægelser ikke. 
afslappedes fuldstændigt (Tonus) ; ogsaa dette lod sig eftergøre 
ved Hjælp af det kunstige Irritament, idet man blot undlod at 
føre den secundære Rulle helt tilbage til den oprindelige Stil- 
ling. I et. senere Arbejde udvidedes disse Forsøg til ogsaa at 
omfatte Extremitetetsmuskler, og udfra den Betragtning, at 
den naturlige Kontraktion lettest eftergøres paa Muskler, der 
ligesom Diaphragma har en regelmæssig rhytmisk Funktion, 
anvendte Forfatteren Gastrocnemius og Tibialis hos Katte og 
Frøer, Muskler, der navnlig anvendes under Gang og Svømning. 
Metoden var den samme som i det først omtalte Tilfælde: in- 
direkte Irritation med rhytmisk faradisk Strøm. Forf. fastslog 
for øvrigt, at Irritamentets Rhytme var uden Betydning, naar 
den blot laa over et vist Minimum. Der anvendtes submaximale 
Irritamenter, saaledes at kun omtrent en Fjerdedel af Musklens 
Bevægelsesbane blev udnyttet. Briscoe mener, at man med den 
anvendte Teknik opnaar »asynchronous multi-fibre summation«, 
og at maximal Kontraktion kun sjældent vil forekomme vilkaar- 
ligt. 

"Disse Resultater er i god Overensstemmelse med, hvad man 
ad anden Vej har kunnet konstatere. Henriques d& Lindhard har 
registreret Aktionsstrømme fra Albubøjerne under et kortvarigt 
maximalt Træk i en Trapezstang. Det viste sig ogsaa i dette Til- 
fælde, at Bevægelsen indlededes af og afsluttedes med en Række 
submaximale, asynchrone Irritamenter, medens under det meget 
kortvarige Maximum Irritamenterne var synchrone til samtlige 
virksomme Fibre. Ogsaa Wachholder's omfattende Undersøgel- 
ser over den vilkaarlige Innervation har ført til overensstem- 
mende Resultater. Man maa altsaa være berettiget til at antage, 
at den concentriske Muskelkontraktion kommer i Stand derved, 
at et stadig forøget Antal Muskelfibre innerveres, medens om- 
vendt den excentriske Kontraktion skyldes en stadig Formind- 
skelse af Innervationens Omraade. Endelig kan under statisk 
Kontraktion Innervationen være uforandret. Dette sidste gæl- 

der imidlertid kun under Forudsætning af, at Kontraktionen 
forløber hurtigt, d. v. s., at Varigheden er mindre end et Sekund. 
Varer Processen længere, då bliver Forholdet mere kompliceret, 
og man har nu ikke længere direkte Støtte for sin Opfattelse i 
de experimentelle Resultater, selv om disse dog stadig vil frem- 
byde visse Holdepunkter. Forskellige Undersøgelser, som ikke 
her skal refereres, har vist, at der under Muskelkontraktionen 
meget hurtig optræder en Træthedsfaktor, der ved fortsat Kon- 
traktion gør sig mere og mere gældende. Virkningen kan utvivl- 
somt føres tilbage til Kontraktioner af kortere Varighed end 
16 Sekund, og man maa heraf slutte, at hvis en given Spænding 
i Musklen skal vedligeholdes uforandret i længere Tid, da maa 
enten Innervationens Omraade udvides, eller forskellige Sæt af 
Fibre maa kunne alternere saaledes, at et Sæt Fibre glider ind, 
idet et andet glider ud af Virksomhed. En såadan Tanke er i 
Virkeligheden ret nærliggende. Forsøg af Pratt & EHisenberger 
viser saaledes en trappevis faldende Træthedskurve, naar Irri- 
tamentets Styrke holdes konstant. Hvis en Skiften mellem for- 
skellige Fibersæt eller -grupper foreligger, da måa man altsaa 
antage, at Innnervationens Omraade under en permanent Kon- 
traktionstilstand er større, end det behøvede at være, hvis den 
enkelte Fiber var i Stand til at holde sig i permanent Kontrak- 
tion gennem længere Tid. Forsøg over Træthed, der i de senere 
Aar er anstillede paa Asher's Laboratorium synes at støtte den- 
ne Betragtning. Forsøgene er udførte paa normale blodgennem- 
strømmede Frø- og Pattedyrmuskler in situ med Anvendelse af 
elektrisk rhytmisk Irritament ; Kurverne viser efter en stejl 
Stigning et mindre Antal forholdsvis store Kontraktioner og 
dernæst et Fald i Kontraktionshøjden, hvorefter denne bliver 
konstant. Spørgsmaalet bliver da, hvorledes en saadan Skiften 
mellem forskellige Fibersæt kan tænkes at foregaa. Det kunde 
maaske synes nærliggende ved et Fibersæt at tænke påa samt- 
lige Fibre, der innerveres fra et enkelt Neuron. En saadan Fore- 
stilling kan dog ikke opretholdes. Undersøgelser over Aktions- 
strømmene viser, at der indenfor saadanne Tider, som det her 
drejer sig om, ikke optræder centralt betinget Træthed, den 
meget hurtigt optrædende Træthed, maa derfor være af perifer 

Oprindelse. Hvis ikke alle de Fibre, der befinder sig indenfor 
Irritamentets »Aktionsradius« kontraherer sig, da maa dette 
derfor utvivlsomt bero paa, at Fibrenes Modtagelighed for Irri- 
tamentet er forskellig. Da man iflg. de ovenfor omtalte Under- 
søgelser maa antage, at Innervationen ved den vilkaarlige Kon- 
tvaktion ikke momentant sætter ind med fuld Styrke men suc- 
cessive udvider sit Omraade, er det for saa vidt ikke nødvendigt 
at antage, at ikke alle Fibre i den »hvilende« Muskel har samme 
Modtagelighed i et givet Øjeblik; Sandsynligheden taler imid- 
lertid for, at Modtageligheden er forskellig. Gentagne Under- 
søgelser har vist, at Mælkesyre nedsætter Musklens Irritabili- 
tet for elektriske Irritamenter, at Mælkesyren foraarsager Træt- 
hed, og at disse Funktionsforstyrrelser atter kan hæves ved Til- 
førsel af Ilt, der medfører Mælkesyrens Forsvinden. Vi ved end- 
videre fra Krogl's Undersøgelser, at Kredsløbet i den hvilende 
tonisk innerverede Muskel foregaar gennem et relativt ringe 
Antal Kapillærer, hvorimod man under Muskelarbejde finder 
et meget stort Antal Kapillærer aabne; paa den anden Side 
tyder Undersøgelser over statisk Muskelarbejde (Lindhard) li- 
gesom Kredsløbsundersøgelser af Rein paa, at selve Kontrak- 
tionsprocessen kan medføre en betydelig Hæmning af Circula- 
tionen i den arbejdende Muskel, og Forsøg af Dolgin & Lehmann 
synes endog at vise, at Kredsløbet i den maximalt kontraherede 
Muskel kan være praktisk talt helt ophævet. Dolgin & Lehmann 
undersøgte, hvor hurtigt der indtraadte Træthed ved maximalt 
og submaximalt Tryk med Haåaanden paa et Collins Dynamo- 
meter dels med, dels uden samtidig Kompression af Arteria 
brachialis. Det viste sig, at naar Kontraktionen var maximal, 
da indtraadte Trætheden lige hurtigt, hvadenten Arterien var 
komprimeret eller ikke; ved submaximal Kontraktion derimod 
indtraadte Trætheden hurtigere, naar Arterien blev komprime- 
ret, end naar Circulationen var fri. Endelig vil man erindre, 
at der i den hvilende Muskel dannes Mælkesyre ligesom i den 
arbejdende, kun er Processen kvantitativt forskellig. Men der 
findes dog i den hvilende, isolerede Frømuskel omtrent 20 mgr % 
Mælkesyre. Det er derfor ikke paa Forhaand givet, at alle: de 
Muskelfibre, der i Irritationsøjeblikket befinder sig indenfor 

Irritamentets Aktionsradius eo ipso reagerer, men det kan me- 
get vel tænkes, at de indenfor et større Omraade kommer til at 
alternere, idet de skiftevis dukker ned under »Irritamentets 
Horizont«. Irritationen gennem Endepladerne kån forøges i 
Omfang, men for den enkelte Endeplades Vedkommende ikke i 
Intensitet. Hvis den Betragtning, som her gøres gældende, er 
rigtig i alt Fald i sine Hovedtræk, da maa man videre vente, at 
jo flere Fibre, der er engageret i en Kontraktion, desto kortere 
Tid vil denne kunne holdes konstant. Saa længe Innervationens 
Omraade er uforandret, er det ikke nødvendigt åt antage, at 
dettes Størrelse (der afhænger af Belastningen) spiller nogen 
Rolle, da den Rhytme, hvori Omskiftningen mellem' de enkelte 
Fibersæt foregaar, ligesaa lidt som Forholdet mellem aktive og 
inaktive Fibre indenfor Omraadet kan tænkes paa virket af 
dettes Størrelse ; men jo mindre Omraadet er, desto længere vil 
man ved at medinddrage hidtil hvilende Neuroner i Irritations- 
processen være i Stand til at opretholde en konstant Spænding 
i Musklen. Heraf følger endvidere, at den maximaåale Kontrak- 
tion kun vil kunne opretholdes såa længe, som den enkelte Fiber 
formaar at holde sig i permanent Kontraktion, hvilket maa an- 
tages at være et ganske kort Tidsrum, maaske kun en Brøkdel 
af et Sekund. Det er naturligvis muligt, at der paa det Tidg- 
punkt, da det maximale Irritament sætter ind, findes Fibre, 
hvis Tærskel er såa høj, at de ikke paavirkes af Irritamentet, 
men som først træffes af den næste Impuls; men det er da sand- 
synligt, at der samtidig dermed vil falde mindst lige saa mange 
ud, og man kan derfor ikke vente, at den maximale Muskelkraft 
ved vilkaarlig Innervation kommer til at svare til Antallet af 
Fibre, som man vilkaarligt er i Stand til at innervere; den er 
sandsynligvis lidt mindre. Paa den anden Side er der adskilligt, 
der taler for, at man som Regel ikke er i Stand til vilkaarligt 
at innervere alle sine Muskelfibre, men at de vilkaarlige, corti- 
cale Centre kun har Forbindelse med et vist Procenttal af disse, 
afhængigt af Individets Evne til »motorisk Concentration« og 
af Træningstilstanden. Det er saaledes en velkendt Sag, at Men- 
nesker under Paavirkning af psykiske Affekter, f. Eks. Angst, 
kan udfolde en ikke ubetydelig større Muskelkraft end den, som 

det paagældende Individ »med sin bedste Vilje« vilde være i 
Stand til at opbyde under rolige Forhold, et Forhold, der vel 
måa ses under samme Synsvinkel som andre centrale nervøse 
Processers Tilbøjelighed til »Irradiation«. Den nærmere Ud- 
redning af disse Forhold falder imidlertid udenfor den egentlige 
Muskelfysiologis Rammer. Medens som allerede nævnt de sub- 
maåaximale Kontraktioner måa antåges at bero paa rhytmiske 
Irritamenter, der angriber de forskellige Muskelbundter paa en 
saadan Maade, at de fremkalder Faseforskydninger mellem de 
fra de forskellige Neuroner innerverede Fibersæt, er den maxi- 
måle Innervation synchron. Man finder derfor ogsaa, at den 
maximalt kontraherede Muskel befinder sig i en dirrende Til- 
stand, der meget hurtigt gaar over i en synlig Rysten, der bliver 
tydeligere og tydeligere efterhaanden som Trætheden gør sig 
mere og mere gældende. Om denne staar i Forbindelse med den 
i Aktionsstrømkurven optrædende af flere Undersøgere bemær- 
kede Periodicitet med Perioder påa omtrent 0.1 Sek., kan for 
Tiden ikke afgøres, selv om megt taler derfor. 

Drejer det sig om kunstigt Irritament og om blodgennem- 
strømmede Muskler in situ, da måa Forholdene antages prin- 
cipielt at være de samme som under vilkaarlig Innervation. Man 
maa, navnlig med Henblik paa Briscoe's Resultater, vente, at 
eventuelle Forskelligheder udelukkende skyldes en endnu man- 
gelfuld Teknik med Hensyn til den artificielle Irritation. Dog 
maa det antages, at man ved Anvendelse af kunstigt Irritament 
til enhver Tid kan komme i Forbindelse med samtlige Muskel- 
fibre, forsaavidt disses Tærskel ikke ligger højere end det fra 
Endepladsen udgaaede Irritament. Ogsaa dette stemmer med 
almindelig Erfaring, idet man utvivlsomt ved kunstigt Irrita- 
ment er i Stand til at fremkalde Muskelkontraktioner, der er 
stærkere end de, som det paagældende Individ kan fåa frem 
ved maåaximal vilkaarlig Innervation. 


En Muskels statiske Ydeevne er bestemt ved det Moment, 
som den er i Stand til at præstere m. H. t. den eller de Ledaxer, 
over hvilke den passerer. Momentet er som bekendt Produktet 
af Muskelresultanten, d. v. s. den påa Senen i Trækretningen 
maalte Spænding, og Momentarmen; d: den korteste Afstand 

mellem Leddets Axe og Musklens Trækretning. Den sidste er 
vanskelig at maale exact, og der gives ikke almindeligt brugbare 
Metoder til at maale den; Fremgangsmåaden maa findes i hvert 
enkelt Tilfælde. Derimod kan man, nåar man kender Musklens 
Forkortningskurve og dens Fæstepunkters Afstande fra Axen, 
finde Momentarmen ved Beregning, og man kan bestemme dens 
Variationer under Bevægelsen i Leddet. Hvad Muskelresultan- 
ten angaar, da forholder det sig saaledes, at man i Almindelig- 
hed kan angive de Faktorer, hvoraf dens Størrelse afhænger, 
og at man i visse Tilfælde er i Stand til med rimelig Sikkerhed 
at bestemme den måximale Spændingskurve for et givet Bevæ- 
"gelsesinterval. Submåximale Spændinger vil under visse Forhold 
kunne bestemmes i konkrete Tilfælde; derimod kan man ikke 
bestemme en Kurve svarende til en bestemt submaximal Spæn- 
ding, fordi Individet ikke formaar at præstere f. Eks..”/, maxi- 
mal Spænding eller at reproducere en given submåaximal Spæn- 
ding i en Række Stillinger af Leddet. Ved Hjælp af en Kurve, 
der angiver Momentarmens Variationer, og en Kurve for den 
maximaåale Spænding indenfor samme Bevægelsesinterval kan 
man altsaa bestemme den til dette svarende Momentkurve. Da 
de elastiske Kræfter afhænger af Muskelfibrens Tværsnitsareal, 
vil Muskelresultanten, under Forudsætning af ensartet Forde- 
ling af kontraktil Substand og Bindevæv og af et konstant For- 
hold mellem det totale Antal af Fibre og det Antal Fibre, som 
vilkaarligt kan innerveres, være proportional med Musklens 
fysiologiske Tværsnit, d. v. s. et Tværsnit lagt vinkelret påa 
samtlige Fascicler. I Praxis bestemmes dette Tværsnit som For- 
holdet mellem Musklens Vægt og Smaabundternes Middellæng- 
de, idet man ser bort fra Bindevævet og fra Musklernes Vægt- 
fylde. De saaledes bestemte Muskeltværsnit varierer imidlertid 
saa stærkt, at de absolute Tal er uden praktisk Interesse; de 
relative 'Pværsnit kan derimod i visse Tilfælde komme til An- 
vendelse, idet der er Grund til at antage, at Muskler, der til- 
hører samme Synergi, forholder sig nogenlunde ens i de nævnte 
Henseender. Den Forøgelse af Muskelresultantens Størrelse, 
som opnaas gennem en Forøgelse af det fysiologiske Tværsnit 
staar dog ikke i noget direkte Forhold til Tværsnitsforøgelsen ; 

dette er kun Tilfældet, naar Muskelbundternes Retning falder 
sammen med Senens Trækretning. Hvis Muskelbundtet danner 
en Vinkel v, med Senen, måa Spændingen i Senen være 
T cos v, naar T er Muskelbundtets Spænding. Da cosinus i 1. 
Kvadrant aftager fra 1 til 0, men såaledes at den først naar 
sin halve Størrelse ved en Ansatsvinkel påa 60,, bliver det 
Spændingstab, der skyldes Ansatsvinklen som Regel ikke sær- 
lig stort. Muskelresultantens Størrelse afhænger endvidere af 
Musklens, respektive Muskelfibrens, Forkortningsgrad. Da 
Musklen er et elastisk Legeme, har den som tidligere omtalt en 
Ligevægtslængde (Hvilelængde),i hvilken dens Spænding er Nul; 
jo mere den fjærner sig fra denne, desto større bliver Spændin- 
gen. Denne vokser ikke proportionalt med Udspændingen men 
nærmer sig asymptotisk et Maximum, der for den ikke inner- 
verede Muskels Vedkommende svarer til en Udspændingsgråad 
påa omtrent halvanden Gange Ligevægtslængden. Da Musklens 
Tværsnit under Forkortningen forøges, samtidig med at Spæn- 
dingen formindskes, maa altsaa den maximaåale Spænding påa 
[værsnitenheden formindskes efter en stærkt stigende Skala 
under Kontraktionen. Endelig afhænger Muskelspændingen af 
Fibrenes Form. Hvis Muskelfibreu er konisk, vil dens tykke 
Ende under Kontraktion forkorte sig paa den tynde Endes Be- 
kostning, medens et vist Tværsnit, beliggende et eller andet 
Sted i Fibren, vil blive uforandret. Det kan nu vises, at den 
tykke Ende taber mere i Spænding end den tynde Ende vinder, 
og dette vil atter sige, at Spændingsenergi vil gaa tabt og vise 
sig som Varme. Hvor stort dette Tab vil blive, naar det drejer 
sig om Menneskemuskler, kan ikke siges, da disse Musklers 
Bygning er meget lidt kendt m. H. t. de Bygningsforhold, der 
har mekanisk Interesse. 

Af det her fremdragne vil det formentlig fremgaa, at Musk- 
lens Spændingskurve ikke kan beregnes men maa bestemmes 
empirisk. Der er då ogsåa fremstillet adskillige Apparater og 
angivet forskellige Fremgangsmaader til dette Formaal. Ingen 
af disse synes imidlertid at være tilstrækkelig påalidelige. Man 
er derfor gaaet en Omvej, idet man (Hansen & Lindhard) har 
bestemt det mazimale Arbejde, indenfor et vist Bevægelsesom- 

raade, som den paagældende Synergi er i Stand til at udføre. 
Vi kommer hermed ind paa Musklernes anden Hovedopgave i 
Organismen, den at udføre Arbejde, Ordet taget i sin fysiske 
Betydning. Arbejdet er lig Produktet af Muskelresultanten og 
den Vej, gennem hvilken den virker. Arbejdsenheden er derfor 
kgm, hvortil kan føjes en Tidsbestemmelse; man faar da den 
saakaldte Arbejdseffekt. Arbejdet fremstilles grafisk som Spæn- 
dingskurvens Areal, naar denne tegnes med Forkortningen som 
Abscisse. Hvadenten det drejer sig om at bestemme Musklens 
statiske eller dens dynamiske Ydeevne, maa man altsaa søge at 
bestemme Muskelresultanten, svarende til en Række Stillinger 
af Leddet, d. v. s. Kurven for den måaximåle Spænding. Hvis 
man anbringer sin Arm horizontalt hvilende, vil man, idet man 
i en Række Punkter svarende til forskellige Flexionsvinkler i 
Albuen udøver et maximalt Træk paa en Snor, hvis andet Ende- 
punkt er befæstet, og hvori der er indskudt et Dynamometer, 
kunne aflæse den måaximale Spænding i Snoren, og Summen af 
Produkterne af disse Spændinger og Haåaandens Bevægelseskur- 
ves Projektioner paa de skiftende Trækretninger er da lig det 
udførte maximale Arbejde under Albuens Bøjning. Dette kan 
udmaales af Kurven ved Hjælp af et Planimeter. Kender man 
tillige Musklernes Forkortninger i det paagældende Bevægelses- 
interval og deres relative fysiologiske Tværsnit, da kan man be- 
regne Spændingen i de enkelte Muskler. Naar man saaledes har 
fastlagt en Række Punkter, kan Kuryen for den maximale 
Spænding tegnes med Flexionsvinklen som Abscisse. Ogsaa To- 
ledsmusklens Spændingskurve kan bestemmes paa tilsvarende 
Maade (Hvorslev) ; Spændingskurven kan dog naturligvis i det- 
te Tilfællde ikke tegnes i Relation til en Vinkelbevægelse men 
maa referere sig til Musklens Længde. Der staar da endnu kun 
tilbage at bestemme F'orkortningerne. Den Bestemmelse foreta- 
ges bedst paa Præparat, idet man erstatter Musklen med en 
Snor fastgjort i Musklens distale Fæste og ført gennem. et 
Øsken anbragt i det proximale Fæste over en Rulle eller lig- 
nende, saaledes at Snorens frie Ende forsynet med en lille Vægt 
hænger lodret ned. Naar Musklens ene Fæstepunkt ligger fast 
vil dens Længdeforandring altsaa direkte afspejle sig i Vægtens 

Bevægelse. Er derimod begge Musklens Fæstepunkter bevæge: 
lige, saaledes som Tilfældet er for de Musklers Vedkommende, 
der forløber fra Overarmen til Skulderbladet, da maa det proxi- 
male Fæstepunkts Bevægelse bestemmes paa tilsvarende Maade, 
før man kan beregne Muskelens Længdeforandring. Det er klart, 
at individuelle Forskelle m. H. t. Fæstepunktets Afstand fra 
de påagældende Ledaåakser osv. ogsaa forekommer; man maa 
derfor, naar Resultatet skal anvendes i konkrete Tilfælde regne 
med en vis Usikkerhed selv om de anvendte Værdier er Middel- 
tal af flere Maalinger. Men Betingelsen for overhovedet at over- 
føre saadanne Maaleregultater til Forholdet hos levende Menne- 
sker er den, at de påa Præparatet udførte Bevægelser, hvad 
Formen angaar, nøje svarer til de naturlige Bevægelser. Det 
er "derfor nødvendigt ved Hjælp af det Appåratur, som Bevæ- 
gelsesfysiologien nu raader over, først at bestemme Bevægelsen 
saaledes som den normalt foregaar hos det levende Individ, og 
derpaa at eftergøre denne paa Præparatet. De tekniske Enkelt- 
heder skal dog her forbigaas. 


Har man bestemt Kurven for den maåaximale isometriske 
Spænding, da kan man udmaale Musklens teoretiske Arbejds- 
maximum under en given Bevægelse, idet dette som allerede 
nævnt er lig Spændingskurvens Areal, naar den er tegnet med 
Musklens Forkortning som Abscisse. Dette Arbejdsmaximum 
naaes imidlertid aldrig i Praxis. Ved isotoniske Belastninger 
af Musklen ligger Forholdet naturligvis særlig ugunstigt, idet 
Musklen ved Kontraktionsbevægelsens Begyndelse kunde have 
løftet mere, medens den ved Slutningen kunde have forkortet 
sig yderligere, hvis den havde været mindre belastet. Man an- 
tager, at man ved optimal isotonisk Belastning kun kan nåa til 
omtrent en Fjerdedel af den Arbejdsmængde, som Musklen un- 
der gunstige Forhold vilde kunne præstere. Derfor har man 
— søgt ved Hjælp af forskellige Forsøgsanordninger at tilveje- 
bringe bedre Arbejdsbetingelser for Musklen. Et af de Princi- 
per, der i saa Henseende har fundet Anvendelse, bestaar i at 
lade Musklen virke påa et tungt Svinghjul (Hill); den er da 
belastet med Hjulets Inertimoment, d. v. s., Belastningen kan 
under hele Bevægelsen holdes maximal. Bevægelsens: Hastighed 

kan varieres derved, at der concentrisk med Svinghjulets Axe 
er anbragt en Række Skiver med forskellig Radius, om hvilke 
den Snor, hvori man trækker, kan lægges. Jo større Skivens 
Radius er, desto hurtigere bliver Bevægelsen og desto kortere 
Kontraktionstiden. Ved Hjælp af dette Apparat kan man finde, 
hvor stort et Arbejde en given Muskelgruppe faktisk er i Stand. 
til at udføre under en maximal Kontraktion under vekslende 
Betingelser særlig med Hensyn til Kontraktionstid og Belast- 
ning. Det udførte Arbejde er nemlig lig den Bevægelsesenergi, 
som Hjulet modtager, og denne kan bestemmes ved Hjælp af den 
kendte Formel, A = 1% I w?, der viser, at Arbejdet kun varierer 
med Vinkelhastigheden. Man kan altsaa ved at bestemme Hju- 
lets Omdrejningshastighed efter Trækket beregne Muskelarbej- 
det. Det skal imidlertid tilføjes, at til Undersøgelser over Ener- 
giomsætningen i Organismen eller til Bestemmelse af Muskel- 
arbejdets Nyttevirkning egner denne Fremgangsmaade sig ikke. 
Forsøg udførte med Hils Hjul viser, at det Arbejde, som ud- 
føres under Flexion i Albueleddet, vokser med Kontraktions- 
tiden indtil en vis Grændse for derefter langsomt at aftage mod 
Nul. Kurven begynder ikke ved Tiden Nul; der fordres en vis 
minimal Kontraktionstid, for at Musklen overhovedet skal kun- 
ne udføre et ydre Arbejde. Dette har man sat i Forbindelse med 
indre Gnidning i Musklen. En Betragtning af Forholdet mellem 
Belastning og Arbejde fører naturligvis til ganske tilsvarende 
Resultater. 

Der er vistnok nu almindelig Enighed om, åt der under 
Muskelkontraktionen optræder en Træthedsfaktor, hvis Indfly- 
delse paa den faktiske Arbejdspræstation vokser med tiltagende 
Kontraktionstid, samt en »Viscositetsfaktor«, hvis Indflydelse 
aftager, naar Kontraktionstiden forøges. Spørgsmaalet bliver 
da blot, hvad man i denne Forbindelse skal forstaa ved Udtryk- 
ket Viscositet. 


Musklen er, som man vil erindre, bygget op af kontraktile 
Elementer indlejrede i et Bindevævsstroma, der sammen med 
Senerne danner et Continuum. Bindevævet er, sammenlignet 
med Muskelcellen, at betragte som uelastisk, og da Musklen er 
i Stand til at indtage forskellige Længder, maa Længden i et 

givet Tilfælde indenfor vide Grænser rette sig efter den kon- 
traktile Substans. Det fremgaar af ældre Undersøgelser, at en 
enkelt motorisk Axecylinder fordeler sig til Fibre, der i Musklen 
findes langt fra hinanden, og nyere Undersøgelser tyder ligele- 
des paa, at der ved partielle Kontraktioner findes kontraherede 
Fibre gennem hele Musklens Længde. Men naar Fibre, der fin- 
des spredte i Musklen forandrer deres Hvilelængde, da maa der 
ske Forskydninger i det interfibrillære og interfasciculære Bin- 
devæv, og disse Forskydninger maa tilendebringes inden Senen 
kan nåa sin definitive Spænding. Hertil kommer yderligere 
Formforandringen af selve Fibrene, der ogsaa maa influere paa 
Bindevævets Ligevægtstilstand. Ligeledes bliver der Mulighed 
for, at ikke aktive Fibre kan blive passivt udspændte. Hvis nu 
Musklen skal arbejde forinden disse Forskydninger og Form- 
forandringer er tilendebragte, da er det rimeligt, at Arbejdet 
bliver mindre, end hvis det foregaar påa et senere Tidspunkt. 
Det er imidlertid ikke tilstrækkeligt at opnaa maximal Spæn- 
ding: i Musklen ved Kontraktionens Begyndelse, der maa un- 
der Musklens Forkortning stadig foregaa en Tilpasning mellem 
Form og Spænding til en ny Ligevægtstilstand, og hvis For- 
kortningen sker i hastigt Tempo, vil der atter opstaa Vanske- 
ligheder for Etableringen af Ligevægtstilstanden med det Re- 
sultat, at Arbejdsevnen formindskes. Vi ved fra de saakaldte 
termoelastiske Forsøg, at Musklen, naar den efter at have op- 
naaet fuld isometrisk Spænding pludselig slippes løs og faar 
Lov til at forkorte sig et vist Stykke, ikke straks vil opnaa den 
til den nye Længde svarende Spænding, men at Spændingen for 
en kort Tid vil blive »subnormal«; ved pludselig Strækning vil 
det modsatte være Tilfældet. Man kan naturligvis meget vel 
sige, at dette skyldes Viscositet; det er nærliggende at antage, 
at Gnidningsmodstanden, i alt Fald hvad Forskydningen mellem 
Fasciculi angaar, indeholder en Viscositetsfaktor; men man 
kan ikke lokalisere Viscositeten til det indre af Muskelfibrene ; 
og man kan overhovedet ikke paa det forhaandenværende Grund- 
lag udtale sig om den fundamentale Kontraktionsproces i Fibre- 
ne. Hvis det er rigtigt, at det adæquate Irritament fra Ende- 
pladen til den kontraktile Substand er af elektrisk Natur, da 

maa den Tid, der forløber mellem Udladningen i Endepladen 
og Kontraktionsprocessens Begyndelse, være yderst kort, hvil- 
ket ogsaa Forsøg over Latenstiden tyder paa, sandsynligvis 
< 1, og saa snart Processen er i Gang, kan Musklen udføre 
Arbejde; men dette bliver dog naturligvis mindre, end naar 
Spændingen er fuldt udviklet. Man tør vistnok regne med, at 
den Tid, som medgaar fra det Øjeblik, da Fibren rammes af 
Irritamentet, og indtil Kontraktionsprocessen er fuldt udviklet, 
er meget kort; derimod varer det betydelig længere, før Spæn- 
dingen i Muskelsenen naar sit Maximum, fordi de paa Fibrenes 
Formforandringer beroende indre Forskydninger i Musklen, der 
kan maales i Millimeter, maa antages at fordre betydelig læn- 
gere Tid. 

Hvis »Viscositetsfaktoren« kunde elimineres, d. v. s., hvis 
der ikke krævedes nogen Tid til Forskydninger imellem og Om- 
formning af Musklens Strukturelementer, då vilde den hurtigst 
mulige Kontraktion være den mest fordelagtige. De tidligere 
omtalte Undersøgelser af Riesser og andre har vist, at Musklens 
Energiproduktion er proportional med Antallet af Irritamenter 
og altsaa, hvis Irritamentet er regelmæssigt, med Kontraåaktions- 
tiden. Desuden er det givet, at Trætheden kommer til at betyde 
desto mindre, jo hurtigere Kontraktionen foregaar, medens det 
maximale Arbejde bestemt ved Længde-Spændingsdiagrammet 
er en konstant Størrelse. Paa Grund af »Viscositeten«, der alt- 
saa særlig viser sin Virkning i de hurtige Kontraktioner, maa 
der findes et Maximum for Nyttevirkningen, og dette maa være 
bestemt ved den Tangent til den faktiske Arbejdskurve, der 
gaar gennem Begyndelsespunktet. Man kan saaledes grafisk be- 
stemme den optimale Kontraktionstid. 


De foreliggende Opgivelser over den optimale Kontraktions- 
tid, d. v. s. den Kontraktionstid, der giver den største mekani- 
ske Nyttevirkning, er indbyrdes afvigende, men der er overvejen- 
de Sandsynlighed for, at den er af Størrelsesordenen ”/,—/,; 
Sekund. Nogen sikker Afgørelse af dette Spørgsmaal vil man 
foreløbig ikke kunne vente, da de Arbejdsmaskinér, der foreéfin- 
des, paa dette Punkt endnu er ufyldestgørende. 

Musklens Arbejdsevne varierer under Paavirkning af forskel- 

lige Faktorer som Temperatur, Iltforsyning, Træning og Træt- 
hed, men disse Forhold fører os bort fra Muskelfysiologi i snæv- 
rere Forstand over i Arbejdsfysiologien. 


Angaaende Specialliteratur henvises Interesserede til J. 
Lindhard: Der Skelettmuskel und seine Funktion i Ergebnisse 
der Physiologie, Bind 33, 1931. 

